Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A jegyzők megkeresésének alternatívájaként 1998-ban fordult elő először, hogy az 1997. évi CLV. törvény 6. § f) pontja
Paragraph Index: 1297

A jegyzők megkeresésének alternatívájaként 1998-ban fordult elő először, hogy az 1997. évi CLV. törvény 6. § f) pontja alapján, a fogyasztóvédelmi felügyelőség eljárását is kezdeményeztük. A fogyasztóvédelmi felügyelőségek részéről — a jegyzők vonakodó együttműködésével ellentétben — konstruktív hozzáállást, segítőkészséget és a törvényeket összefüggésükben alkalmazó szemléletet tapasztaltunk. Ennek érzékéltetésére álljon itt az alábbi — egyébként a médiából is ismert — jogeset. Az egyik Szabolcs-Szatmár-Bereg megyei településről beadvány érkezett a helyi cigány kisebbségi önkormányzattól, amelyben sérelmezték, hogy a község központi szórakozóhelyére a cigány származású embereket nem engedik be. Megkeresésünkre, a megyei fogyasztóvédelmi felügyelőség az érintett település cigány kisebbségi önkormányzatával összefogva a diszkrimináció bizonyítására roma származású emberekkel „próbavásárlást” végzett. (Az ilyen diszkriminációs gyakorlat feltárására más bizonyítási módszer nem is alkalmazható, a jegyző mégsem élt ezzel a lehetőséggel.) A hátrányos megkülönböztetés folytán előállott jogellenes helyzet megszüntetésére „példaértékű” határozat született.15 A fogyasztóvédelmi felügyelőség: — kötelezte a vendéglátó egységet, hogy az etnikai hovatartozásra tekintet nélkül mindenkit szolgáljon ki; — felhívta arra, hogy az ez irányban tett intézkedéséről 15 napon belül tájékoztassa a fogyasztóvédelmi felügyelőséget, és — figyelmeztette, hogy amennyiben ezeknek nem tesz eleget, intézkedni fog a jegyzőnél az üzlet ideiglenes bezárása felől. Az ügy jogi jelentőségét fokozza, hogy az elmarasztaló határozatot nem pusztán a fogyasztóvédelemről szóló 1997. évi LCV. törvény és a 4/1997. kormányrendelet alapján hozták, hanem a rendelkező részben a hatóság kiemelte a Nektv.

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes